Ņujorka

Ņujorka () ir pilsēta Ņujorkas štatā, ASV, visvairāk apdzīvotā pilsēta ASV, un Ņujorkas metropoles centrs ir viena no visvairāk apdzīvotajām metropolēm pasaulē. Ņujorkai ir liela nozīme vairākās jomās — sakaru, finanšu, mediju, mākslas, modes, zinātnes, tehnoloģiju, izglītības un izklaides jomā. Ņujorkā arī atrodas Apvienoto Nāciju galvenā mītne, kas Ņujorku padara par nozīmīgu ārvalstu darījumu vietu. Ņujorku bieži vien dēvē arī par Ņujorkas pilsētu (New York City), lai nesajauktu ar Ņujorkas štatu.

Ņujorka ir iedalīta piecos rajonos — Bronksā, Bruklinā, Manhatanā, Kvīnsā un Steitenailendā. Pamatojoties uz 2010. gada ASV tautas skaitīšanas datiem, Ņujorkā dzīvo 8 175 133 cilvēki, tādējādi tā ir visvairāk apdzīvotā pilsēta valstī.American Fact Finder (U. S. Census Bureau): New York by County — Table GCT-PH1. Population, Housing Units, Area, and Density: 2000 Data Set: Census 2000 Summary File 1 (SF 1) 100-Percent Data , retrieved on February 6, 2009 Ņujorkā runā aptuveni 800 valodās, tādējādi tā ir pilsēta, kurā runāt visvairāk valodās. Ņujorkas metropoles zonā dzīvo 16,4 miljoni iedzīvotāju.

Ņujorkas vēsture sniedzas līdz pat 1624. gadam, kad to atklāja Holandes Republikas kolonisti un nosauca par Jauno Amsterdamu. 1664. gadā pilsēta un tās apkārtne nonāca angļu kontrolē un tika pārdēvēta par Ņujorku. No 1785. līdz 1790. gadam Ņujorka bija ASV galvaspilsēta. Tā ir bijusi valsts lielākā pilsēta kopš 1790. gada. Brīvības statuja sveicināja miljoniem imigrantu, kas iebrauca Amerikā ar kuģiem 19. un 20. gadsimtā.

Daudzas vietas un objekti Ņujorkā ir kļuvuši par ļoti atpazīstamiem visā pasaulē. Taimskvērs (Times Square) ir atpazīstams ar savu Brodvejas teātri, viena no iedzīvotāju aizņemtākajām Ņujorkas vietām, liels pasaules izklaides centrs. Pilsētā atrodas daudzi pasaulē pazīstami tilti, debesskrāpji un parki. Ņujorkas finanšu rajons, kur atrodas Volstrīta (Wall Street), kalpo par pasaules finanšu galvaspilsētu, un Volstrītā atrodas Ņujorkas akciju tirgus, kas ir lielākais akciju tirgus pasaulē. Atšķirībā no citām pasaules vietām Ņujorkas metro pasažierus pārvadā 24 stundas dienā un 7 dienas nedēļā. Ņujorkā atrodas vairākas koledžas un universitātes — Kolumbijas Universitāte, Ņujorkas Universitāte un Rokfellera Universitāte, kuras visas ietilpst 50 pasaulē labāko universitāšu sarakstā.

 Vēsture 
Kad itāliešu jūrasbraucējs Džovanni da Veracano (Giovanni da Verrazzano) 1524.—1525. gadā kuģoja uz ziemeļiem gar Ziemeļamerikas piekrasti, šajā teritorijā dzīvoja lenapu indiāņi. 1625. gadā holandieši dibināja Jauno Amsterdamu (Nieuw Amsterdam), kam 1652. gadā piešķīra pašpārvaldes tiesības. 1664. gadā pilsētu ieņēma briti un pārdēvēja par Ņujorku.

Amerikas neatkarības kara laikā Ņujorka bija angļu okupācijā līdz pat kara beigām, un 1783. gadā Ņujorka bija pēdējā osta, no kuras evakuējās angļu spēki. No 1788. līdz 1790. gadam Ņujorka bija ASV galvaspilsēta. 19. gadsimtā Eri kanāla atklāšana ļāva izkonkurēt Bostonu un Filadelfiju, un Ņujorka kļuva par ASV austrumu piekrastes galveno ostu. Amerikas pilsoņu kara laikā 1863. gadā Ņujorkā notika Iesaukšanas nemieri.
20. gadsimta sākumā imigrācija no Eiropas sasniedza maksimumu, bet 1920. gados krasi pieauga melnādaino iedzīvotāju ieceļošana no ASV dienvidu štatiem.

Pēc Otrā pasaules kara Ņujorka ieguva globālas pilsētas nozīmi, bet abstraktais ekspresionisms radīja Ņujorkas kā pasaules mākslas centra tēlu.

2001. gada 11. septembrī Ņujorka piedzīvoja teroristisku uzbrukumu Pasaules tirdzniecības centram. Gāja bojā vairāk nekā 3000 cilvēku. Tā vietā ir atklāts jauns ēku komplekss (1 WTC, One World Trade Center), Pasaules tirdzniecības centra piemiņas vieta, un trīs citi biroju torņi.

 Pilsēta 

 Arhitektūra 
Manhatanas panorāma ar saviem daudzajiem debesskrāpjiem ir pazīstama visā pasaulē, un Ņujorkā atrodas arī daži no lielākajiem debesskrāpjiem pasaulē, piemēram, One World Trade Centre, kura kopējais augstums sasniedz 541,33 metrus."One World Trade Centre". Emporis.com. Retrieved September 3, 2015. Kopš 2008. gada augusta Ņujorkā ir 5538 augstceltnes, no kurām 50 pārsniedz 200 m augstumu. Tas ir vairāk nekā jebkurā citā ASV pilsētā, un vairāk ir tikai Honkongā.

Ņujorkā atrodas dažādu arhitektūras stilu ēkas, arī smalki detalizēti gotiskā stila debesskrāpji.

 Parki 
Ņujorkai ir vairāk par 110 km2 parku teritorijas un 23 km ar publiskajām pludmalēm.
 Cilvēkresursi 
 Sabiedriskā kārtība 

Ņujorkas policijas departaments (NYPD) ir lielākie policijas spēki Amerikas Savienotajās Valstīs, un tajā strādā vairāk nekā 36 000 cilvēku, kas ir trīs reizes vairāk nekā Čikāgas policijas departamentā.Kershner, Ellen. "The Largest Police Departments In The US", WorldAtlas, August 3, 2020. Accessed January 17, 2024. "Established in 1845, The New York City Police Department (NYPD) is one of the most well-known law enforcement agencies in the world. As the largest in the US, it currently has about 36,008 full-time active officers and 19,000 civilian employees. This is almost three times as many as the country's second-largest police department in Chicago." Politiķi, plašsaziņas līdzekļi un paši policisti departamentu bieži dēvē ar segvārdu New York's Finest.Williams, Keith. "We Know They're New York's Finest. But Why?", The New York Times, May 4, 2017. Accessed January 17, 2024. "The Police Department's slogan also came from a phrase with military origins: “the finest police force on the planet,” an adaptation of Gen. Joseph Hooker's 1863 claim that the Union forces were 'the finest army on the planet.' A similar phrase referring to police officers appeared in The Times in 1865. The police chief George Washington Matsell promoted the nickname in the early 1870s, Mr. Popik wrote; the 1882 play 'One of the Finest' cemented the label, which was condensed to 'New York's Finest' by 1889."

 Ievērojamākās vietas 
 Brīvības statuja
 Brodveja
 Centrālais parks
 Empire State Building

 Galerija 

 Cilvēki 
Ņujorkā dzimuši
 Hamfrijs Bogarts (Humphrey Bogart; 1899—1957) — kinoaktieris;
 Alfreds Besters (Alfred Bester; 1913—1987) — rakstnieks;
 Roberts De Niro (Robert De Niro; 1943) — aktieris;
 Maikls Džordans (Michael Jordan; 1963) — basketbolists;
 Miltons Frīdmans (Milton Friedman; 1912—2006) — ekonomists;
 Džordžs Gēršvins (George Gershwin; 1898—1937) — komponists;
 Marija Kalla (Maria Callas; 1923—1977) — operdziedātāja;
 Als Kapone (Al Capone; 1899—1947) — gangsteris;
 Stenlijs Kubriks (Stanley Kubrick; 1928—1999) — kinorežisors;
 Rojs Lihtenstains (Roy Lichtenstein; 1923—1997) — mākslinieks;
 Jehudi Menuhins (Yehudi Menuhin; 1916—1999) — vijoļnieks;
 Jūdžīns O'Nīls (Eugene O'Neill; 1888—1953) — rakstnieks;
 Roberts Openheimers (Robert Oppenheimer; 1904—1967) — fiziķis;
 Als Pačīno (Al Pacino; 1940) — aktieris;
 Džeroms Deivids Selindžers (Jerome David Salinger; 1919-2010) — rakstnieks;
 Mārtins Skorsēze (Martin Scorsese; 1942) — kinorežisors;
 Olivers Stouns (Oliver Stone; 1946) — kinorežisors;
 Bārbra Streisande (Barbra Streisand; 1942) — mūziķe, aktrise;
 Tupaks Šakurs (Tupac Amaru Shakur; 1971—1996) — reperis;
 Maiks Taisons (Mike Tyson; 1966) — bokseris;
 Donalds Tramps (Donald Trump; 1946) — 45. ASV Prezidents, uzņēmējs

 Atsauces 

 Ārējās saites 




Kategorija:Bijušās galvaspilsētas